ai4bharat/Pralekha huggingface dataset:
তথ্যওসম্প্রচারমন্ত্রক
১০ দিন ব্যাপী ভারতীয় প্যানোরামা চলচ্চিত্র উৎসব আগামীকাল শুরু
নয়াদিল্লি, ০৩ জানুয়ারী, ২০১৯
ভারতীয় প্যানোরামা চলচ্চিত্র উৎসব আগামীকাল নতুন দিল্লির সিরিফোর্ট অডিটোরিয়ামে শুরু হচ্ছে। আগামী ১৩ তারিখ অবধি এই উৎসব চলবে। উৎসবের আয়োজক কেন্দ্রীয় তথ্য ও সম্প্রচার মন্ত্রকের চলচ্চিত্র উৎসব নির্দেশালয়।
মন্ত্রকের সচিব অমিত কুমার খারে আগামীকাল বিকেল ৫.৩০-এ উৎসবের সূচনা করবেন। কাহিনীচিত্র বিভাগে উদ্বোধনী ছবি হিসাবে প্রদর্শিত হবে অলু। অ-কাহিনী চিত্র বিভাগের উদ্বোধনী ছবি খারভাস। ৪৯তম ভারতীয় আন্তর্জাতিক চলচ্চিত্র উৎসবে ভারতীয় প্যানোরামা বিভাগে মনোনীত সমস্ত ছবি এই উৎসবে দেখানো হবে। উৎসবে মোট ২৬টি কাহিনীচিত্র এবং ২১টি অ-কাহিনীচিত্র দেখানো হবে। উল্লেখযোগ্য কয়েকটি ছবির মধ্যে রয়েছে, হিন্দি ছবি রাজি, অক্টোবর, পদ্মাবত, টাইগার জিন্দা হ্যা প্রভৃতি। উড়নচন্ডী, নগরকীর্তন, অব্যক্ত, উমা-র মতো বাংলা ছবিও উৎসবে স্হান পেয়েছে। মারাঠি, মালয়ালম, তামিল, ওড়িয়া ও ইংরাজি ভাষায় তৈরি বেশ কিছু ছবি দেখানোর ব্যবস্হা হয়েছে।
SSS/BD/NS
(Visitor Counter : 184
কেন্দ্রীয়মন্ত্রিসভা
কম্পিটিশন কমিশন অফ ইন্ডিয়া ও কম্পিটিশন কমিশন অফ মরিশাসের মধ্যে সমঝোতাপত্র স্বাক্ষরের বিষয়টিতে কেন্দ্রীয় মন্ত্রিসভার অনুমোদন
নতুন দিল্লি, ২২শে ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে কম্পিটিশন কমিশন অফ ইন্ডিয়া  এবং কম্পিটিশন কমিশন অফ মরিশাস  –এর মধ্য়ে সমঝোতাপত্র স্বাক্ষরের বিষয়টিতে অনুমোদন দেওয়া হয়েছে। এই সমঝোতাপত্রের ফলে দুটি প্রতিষ্ঠানের মধ্যে প্রতিযোগিতা সংক্রান্ত আইন ও নীতি প্রণয়নের ক্ষেত্রে সহযোগিতা বৃদ্ধি পাবে।
কৌশল ও লক্ষ্য বাস্তবায়ন –
এই সমঝোতাপত্র স্বাক্ষরের ফলে তথ্যের আদান – প্রদান, ভালো পদ্ধতিগুলি সম্পর্কে মতবিনিময় ও দক্ষতা বিকাশের মতো ক্ষেত্রে প্রতিযোগিতামূলক আইন ও নীতিগুলি শক্তিশালী করার মধ্য দিয়ে দুটি দেশের মধ্যে সহযোগিতা বৃদ্ধি পাবে। কারিগরি সহযোগিতা, অভিজ্ঞতা বিনিময় এবং আইন কার্যকরের মধ্য দিয়ে দুই দেশের উপভোক্তারা উপকৃত হবেন।
প্রভাব –
সিসিআই ও সিসিএম –এর মধ্যে সমঝোতাপত্র স্বাক্ষরের ফলে
ক) আন্তর্জাতিক বাণিজ্যে প্রভাব বিস্তার করে এধরণের একচেটিয়া ব্যবসায়িক উদ্যোগের বিরুদ্ধে ব্যবস্থা নেওয়া যাবে।
খ) সিসিআই ২০০২ সালের প্রতিযোগিতা আইনকে আরো কার্যকরভাবে প্রয়োগ করতে পারবে।
গ) প্রতিযোগিতা সংক্রান্ত নীতিগুলির বিষয়ে বোঝাপড়া বৃদ্ধি হবে।
ঘ) দক্ষতার বিকাশ হবে।
ঙ) কূটনৈতিক দিক থেকে বিভিন্ন ক্ষেত্রে সুবিধে হবে।
এই সমঝোতাপত্র স্বাক্ষরের ফলে ভারতের কর্পোরেট বিষয়ক মন্ত্রকের কম্পিটিশন কমিশন অফ ইন্ডিয়া এবং মরিশাসের কম্পিটিশন কমিশন অফ মরিশাস সব থেকে বেশি উপকৃত হবে।
প্রেক্ষাপট:
২০০২ –এর প্রতিযোগিতা আইনের ১৮ নং ধারা অনুসারে সিসিআই, তার কর্তব্য পালনের জন্য বিদেশের যে কোনো সংস্থার সঙ্গে সমঝোতাপত্র স্বাক্ষর বা অন্যান্য পদ্ধতির মাধ্যমে পারস্পরিক বোঝাপড়া করতে পারবে।
CG/CB/SFS
(
তথ্যওসম্প্রচারমন্ত্রক
আঞ্চলিক প্রচার কার্যালয়ের ‘সাফ নিয়ত, সহি বিকাশ’ শীর্ষক প্রদর্শনী
কলকাতা, ১০ আগস্ট, ২০১৮
কেন্দ্রীয় তথ্য ও সম্প্রচার মন্ত্রকের আঞ্চলিক প্রচার কার্যালয় আগামী সোমবার  বিড়লা ইন্ডাস্ট্রিয়াল অ্যান্ড টেকনোলজিক্যাল মিউজিয়ামে ‘সাফ নিয়ত, সহি বিকাশ’ শীর্ষক একটি প্রদর্শনীর আয়োজন করছে। ১৭ আগস্ট পর্যন্ত প্রদর্শনীটি চলবে। ১৩ তারিখ দুপুর ১২টা নাগাদ রাজ্যসভার সাংসদ শ্রীমতী রূপা গঙ্গোপাধ্যায় প্রদর্শনীটির উদ্বোধন করবেন।
SSS/SC/SB…
(Visitor Counter : 12
সড়কপরিবহণওমহাসড়কমন্ত্রক
পার্বত্য রাজ্যগুলিতে মহাসড়ক নির্মাণ/মানোন্নয়ন
নয়াদিল্লি, ০১ ডিসেম্বর, ২০২১
দেশের পার্বত্য রাজ্য ও সীমান্ত লাগোয়া এলাকাগুলিতে গত পাঁচ বছরে ৪ হাজার ৩৫৮ কিলোমিটার দীর্ঘ জাতীয় মহাসড়ক নির্মাণ করা হয়েছে। এই কাজে খরচ হয়েছে ৭০ হাজার ৭৩৩ কোটি টাকা। মহাসড়কগুলির নির্মাণ কাজে অগ্রগতির ভিত্তিতে ২০২১-২৩ এর মধ্যে সমগ্র কাজ শেষ করার লক্ষ্যমাত্রা স্থির হয়েছে। রাজ্যসভায় আজ এক লিখিত জবাবে এই তথ্য দিয়ে সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি আরও জানান, পশ্চিমবঙ্গে পার্বত্য ও সীমান্ত এলাকায় জাতীয় মহাসড়কে ৫৩টি উন্নয়নমূলক কাজ চালু রয়েছে।
CG/BD/SB
(Visitor Counter : 70
মানবসম্পদবিকাশমন্ত্রক
কেন্দ্রীয় শিক্ষা মন্ত্রী উচ্চ শিক্ষা নিয়ে ২০১৯-২০’র সর্বভারতীয় সমীক্ষা প্রতিবেদন প্রকাশের বিষয়টি অনুমোদন করেছেন
নতুন দিল্লি, ১০ জুন, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ উচ্চ শিক্ষা নিয়ে ২০১৯-২০’র সর্বভারতীয় সমীক্ষা প্রতিবেদন প্রকাশের বিষয়টি অনুমোদন করেছেন। এই প্রতিবেদনে দেশের উচ্চ শিক্ষার বর্তমান অবস্থা সম্পর্কে মূল কার্যকারিতার সূচক তুলে ধরা হয়েছে।
শ্রী পোখরিয়াল বলেন, ২০১৫-১৬ থেকে ২০১৯-২০ এই গত পাঁচ শিক্ষা বর্ষে শিক্ষার্থীর নাম নথিভুক্তিকরণের হার ১১.৪ শতাংশ বৃদ্ধি পেয়েছে। এই সময়কালে উচ্চ শিক্ষায় মহিলা শিক্ষার্থীর নাম নথিভুক্তিকরণের হার ১৮.২ শতাংশ বৃদ্ধি পেয়েছে। প্রধানমন্ত্রী শ্রী নরেন্দ্র মোদীর নেতৃত্বে সরকার নারী শিক্ষা, মহিলাদের ক্ষমতায়ণ এবং সমাজে অনগ্রসর শ্রেণীর কল্যাণের ওপর বিশেষ জোর দিয়েছে। যার ফলে এই প্রতিবেদনে দেখে গেছে যে উচ্চ শিক্ষায় মহিলা, তপশিলি জাতি এবং উপজাতি শ্রেণীভুক্ত শিক্ষার্থীর অংশগ্রহণ ক্রমশই বৃদ্ধি পেয়েছে।
অনুষ্ঠানে উপস্থিত কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে জানান, এই প্রতিবেদনে প্রকাশিত ফলাফল থেকে দেশের উচ্চ শিক্ষা ক্ষেত্রে প্রধানমন্ত্রী নরেন্দ্র মোদীর গৃহীত নীতিগুলির সাফল্যের সূচক প্রতিফলিত হয়েছে। আগামী দিনে সরকারের এই নীতি নির্ধারণ দেশের উচ্চ শিক্ষা ক্ষেত্রকে আরও উন্নত করতে সহায়তা করবে বলে তিনি উল্লেখ করেন।
উচ্চ শিক্ষা দপ্তরের সচিব শ্রী অমিত খারে জানান, এই প্রতিবেদনে শিক্ষার্থীদের নাম নথিভুক্তিকরণের হার বৃদ্ধি পেয়েছে। এমনকি জাতীয় শিক্ষা নীতি ২০২০-র প্রেক্ষাপটে শিক্ষা ক্ষেত্রের মানোন্নয়নের দিকটিও প্রতিফলিত হয়েছে ।
২০১৯-২০ শিক্ষা বর্ষে উচ্চ শিক্ষা ক্ষেত্রে মোট ৩.৮৫ কোটি শিক্ষার্থী নাম নথিভুক্ত করেছেন। প্রতিবেদনে দেখা গেছে যে ২০১৯-২০ শিক্ষা বর্ষে উচ্চ শিক্ষা ক্ষেত্রে গড় নাম নথিভুক্তিকরণের হার বৃদ্ধি পেয়েছে। এমনকি উচ্চ শিক্ষা ক্ষেত্রে ২০১৯-২৯ শিক্ষা বর্ষে লিঙ্গ সমতা সূচক দাঁড়িয়েছে ১.০১ শতাংশে। ২০১৯-২০ শিক্ষা বর্ষে উচ্চ শিক্ষা ক্ষেত্রে শিক্ষার্থী-শিক্ষক -এর অনুপাত ২৬-এ দাঁড়িয়েছে। পাশাপাশি ২০১৯-২০ শিক্ষা বর্ষে বিশ্ববিদ্যালয়, মহাবিদ্যালয়, একক শিক্ষা প্রতিষ্ঠানে স্নাতক ও স্নাতকোত্তর ক্ষেত্রে শিক্ষার্থীদের নাম নথিভুক্তিকরণের হার বৃদ্ধি পেয়েছে। ২০১৯-২০ শিক্ষা বর্ষে ২.০৩ লক্ষ শিক্ষার্থী পিএইচডি পাশ করেছেন। মোট শিক্ষক-শিক্ষিকার সংখ্যা দাঁড়িয়েছে ১৫ লক্ষ ৩ হাজার ১৫৬ জন। এর মধ্যে পুরুষ শিক্ষকের হার ৫৭.৫ শতাংশ এবং মহিলা শিক্ষিকার হার ৪২.৫ শতাংশ।
CG/SS/SKD
(Visitor Counter : 201
স্বাস্থ্যওপরিবারকল্যাণমন্ত্রক
কোভিড ১৯ বিষয়ে সর্বশেষ তথ্য
নতুন দিল্লি,৩০ আগস্ট, ২০২১
দেশব্যাপী টিকাকরণের আওতায় এ পর্যন্ত ৬৩ কোটি ৪৩ লক্ষের বেশি কোভিড টিকার ডোজ দেওয়া হয়েছে।২৪ ঘন্টায় ৪২ হাজার ৯০৯ জন নতুন করে করোনা আক্রান্ত হয়েছেন। মোট চিকিৎসাধীন রোগীর হার ১.১৫ শতাংশ। দেশে এখন করোনা আক্রান্ত সক্রিয় রোগীর সংখ্যা ৩ লক্ষ ৭৬ হাজার ৩২৪ জন।আরোগ্যের হার ৯৭.৫১ শতাংশ। ২৪ ঘন্টায় সুস্থ হয়েছেন ৩৪ হাজার ৭৬৩ জন।এই নিয়ে দেশে করোনা থেকে আরোগ্য লাভ করেছেন ৩কোটি ১৯ লক্ষ ২৩হাজার ৪০৫ জন।টানা ৬৬ দিন সাপ্তাহিক সংক্রমণের হার ৩ শতাংশের নিচে নেমে এসে ২.৪১ শতাংশে দাঁড়িয়েছে।দৈনিক সংক্রমণের হার হয়েছে ৩.০২ শতাংশ। এখন পর্যন্ত ৫২.০১ কোটি মানুষের করোনার নমুনা পরীক্ষা করা হয়েছে।
CG/SS
(
প্রধানমন্ত্রীরদপ্তর
মুম্বাইয়ে বাড়ি ভেঙ্গে প্রাণহানির ঘটনায় প্রধানমন্ত্রী মর্মাহত
পিএমএনআরএফ থেকে এককালীন ত্রাণ সহায়তা
নয়াদিল্লি, ২৮ জুন, ২০২২
প্রধানমন্ত্রী শ্রী নরেন্দ্র মোদী মুম্বাইয়ে বাড়ি ভেঙ্গে প্রাণহানির ঘটনায় গভীর শোক প্রকাশ করেছেন। তিনি ক্ষতিগ্রস্তদের প্রধানমন্ত্রী জাতীয় ত্রাণ তহবিল থেকে এককালীন সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “মুম্বাইয়ে বাড়ি ভেঙ্গে পড়ার ঘটনায় আমি মর্মাহত। শোকের এই সময়ে স্বজনহারা পরিবারগুলির প্রতি সমবেদনা জানাই এবং আহতদের আরোগ্য কামনা করি। পিএমএনআরএফ থেকে নিহতদের নিকটাত্মীয়কে এককালীন ২ লক্ষ টাকা সাহায্য করা হবে। আহতদের দেওয়া হবে ৫০ হাজার টাকা: প্রধানমন্ত্রী মোদী”।
(PG/CB/SB
প্রতিরক্ষামন্ত্রক
সমুদ্র সেতু অভিযান – নৌ-বাহিনীর জাহাজ জলস্বা মালদ্বীপ থেকে ৭০০ জন ভারতীয় নাগরিককে নিয়ে তুতিকোরিন পৌঁছেছে
নয়াদিল্লি, ০৭ জুন, ২০২০
সমুদ্র সেতু অভিযানের অঙ্গ হিসাবে ভারতীয় নৌ-বাহিনীর জাহাজ জলস্বা মালদ্বীপের মালে থেকে গতকাল ৭০০ জন ভারতীয় নাগরিককে নিয়ে তুতিকোরিন বন্দরে পৌঁছেছে। এ নিয়ে নৌ-বাহিনীর এই জাহাজটি মালদ্বীপ ও শ্রীলঙ্কায় আটকে পড়া ২ হাজার ৬৭২ জন ভারতীয় নাগরিককে উদ্ধার করে দেশে নিয়ে এসেছে।
ভারতীয় নাগরিকদের দেশে ফেরানোর ব্যাপারে মালদ্বীপে ভারতীয় দূতাবাস গুরুত্বপূর্ণ ভূমিকা পালন করেছে। জাহাজে ওঠা সমস্ত যাত্রীর জন্য কঠোর স্বাস্থ্যবিধি মেনে চলা হয়। কোভিড-১৯ সংক্রান্ত নীতি-নির্দেশিকাগুলি সমগ্র যাত্রাপথে কঠোরভাবে মেনে চলা হয়েছে।
তুতিকোরিন বন্দরে স্থানীয় কর্তৃপক্ষগুলি আগত ভারতীয়দের স্বাগত জানায়। বন্দরেই তাঁদের স্বাস্থ্য পরীক্ষা, অভিবাসন ও অন্যান্য নথিপত্র যাচাই করে দেখা হয়।
বর্তমান মহামারীর সময় ভারতীয় নৌ-বাহিনী মালদ্বীপ ও শ্রীলঙ্কা থেকে মোট ২ হাজার ৮৭৪ জন ভারতীয় নাগরিককে উদ্ধার করে দেশে নিয়ে এসেছে।
(CG/BD/SB
প্রধানমন্ত্রীরদপ্তর
কেরলের প্রতিষ্ঠা দিবসে রাজ্যবাসীকে শুভেচ্ছা প্রধানমন্ত্রীর
নয়াদিল্লী, ১ নভেম্বর, ২০২১
প্রধানমন্ত্রী শ্রী নরেন্দ্র মোদী কেরলের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী জানিয়েছেন ; “কেরল পিরাভি দিবসে রাজ্যবাসীকে শুভেচ্ছা। কেরল তার মনোরম পরিবেশ এবং এখানকার জনগণের পরিশ্রমী স্বভাবের জন্য সুপরিচিত। কেরলের জনগণ তাদের বিভিন্ন প্রচেষ্টায় সফল হোক।”
CG/SS/NS
(
যোগাযোগওতথ্যপ্রযুক্তিমন্ত্রক
হর ঘর তিরঙ্গা কর্মসূচিতে ভারতীয় ডাক বিভাগ
কলকাতা, ০৫ অগাস্ট, ২০২২
ভারতীয় ডাক বিভাগের পশ্চিমবঙ্গ ও সিকিম সার্কেল আজাদি কা অমৃত মহোৎসব উদযাপনের অঙ্গ হিসাবে আজ কলকাতায় হর ঘর তিরঙ্গা কর্মসূচির সূচনা করে। স্বাধীনতার ৭৫তম বর্ষে দেশবাসীর মধ্যে দেশাত্মবোধ সঞ্চারিত করতে ১৩-১৫ অগাস্ট প্রত্যেকের বাড়িতে জাতীয় পতাকা উত্তোলনে উৎসাহ দিতে নানা উদ্যোগ নেওয়া হয়েছে। এই কর্মসূচির আওতায় আজ কলকাতার ধর্মতলার ট্রাম ডিপো থেকে ত্রিবর্ণরঞ্জিত পতাকায় সজ্জিত একটি ট্রাম চালানো হয়। অনলাইনের মাধ্যমে জাতীয় পতাকা ক্রয় করার জন্য অর্ডার দেওয়া হলে ডাক বিভাগ তা বাড়িতে পৌঁছে দেওয়ার উদ্যোগ নিয়েছে। পশ্চিমবঙ্গ, সিকিম ও আন্দামান ও দ্বীপপুঞ্জের ৯ হাজার ৮৭টি ডাকঘরের প্রতিটি থেকেই এই পতাকা বিক্রি হচ্ছে। www.epostoffice.gov.in – এখানে ক্লিক করে ২৫ টাকা মূল্যের জাতীয় পতাকা ক্রয় করা সম্ভব।
PG/CB/SB
(Visitor Counter : 23
দক্ষতাউন্নয়নওশিল্পোদ্যোগমন্ত্রক
ডঃ মহেন্দ্র নাথ পান্ডে দক্ষতা উন্নয়ন এবং শিল্পোদ্যোগ মন্ত্রকের কেন্দ্রীয় মন্ত্রী হিসাবে দায়িত্বভার গ্রহণ করলেন
ডঃ মহেন্দ্র নাথ পান্ডে দক্ষতা উন্নয়ন এবং শিল্পোদ্যোগ মন্ত্রকের কেন্দ্রীয় মন্ত্রী হিসাবে দায়িত্বভার গ্রহণ করলেন। এই দায়িত্বভার গ্রহণ অনুষ্ঠানে উপস্থিত ছিলেন মন্ত্রকের প্রতিমন্ত্রী শ্রী আর কে সিং। নতুন দায়িত্ব নেওয়ার জন্য ডঃ পান্ডে’কে ধন্যবাদ জানিয়েছেন এই মন্ত্রকের প্রাক্তন মন্ত্রী শ্রী ধর্মেন্দ্র প্রধান। দায়িত্বভার গ্রহণের পর ডঃ পান্ডে বলেন, প্রধানমন্ত্রী শ্রী নরেন্দ্র মোদী দক্ষতা উন্নয়ন ও শিল্পোদ্যোগে বিশেষ জোর দিয়েছেন, যাতে দেশের যুবকরা দেশ ও দেশের বাইরে যে কোনও প্রতিযোগিতায় আরও বেশি দক্ষ হয়ে উঠতে পারেন। তিনি আরও বলেন, যুব্কদের দক্ষতা ও প্রতিভা বিকাশের জন্য মন্ত্রক যথেষ্ট উদ্যোগ নিয়েছে। ডঃ পান্ডে বলেন, আরও উন্নয়নের জন্য তিনি ও মন্ত্রকের প্রতিমন্ত্রী এবং অন্যান্য আধিকারিকরা পরিশ্রম করতে প্রস্তুত। বিগত এনডিএ সরকার সারা দেশ জুড়ে এ ধরণের কাজ করেছে। প্রধানমন্ত্রী শ্রী নরেন্দ্র মোদীর নেতৃত্বে দক্ষতা উন্নয়ন সফলভাবে রূপায়ণ হয়েছে। দেশের মধ্যে শিল্পোদ্যোগ ক্ষেত্রে কর্মসংস্থান সৃষ্টি খুবই গুরুত্বপূর্ণ বিষয়। তিনি বলেন, কর্মসংস্থান সৃষ্টি প্রধানমন্ত্রীর প্রধান এজেন্ডা।
ডঃ মহেন্দ্র নাথ পান্ডে উত্তর প্রদেশের চান্দৌলি লোকসভা কেন্দ্র থেকে নির্বাচিত হয়েছেন। তিনি বেনারসের বিশ্ব হিন্দু বিশ্ববিদ্যালয় থেকে সাংবাদিকতায় স্নাতকোত্তর এবং পিএইচডি করেছেন। তিন দশকের বেশি সময় ধরে তিনি রাজনীতির সঙ্গে যুক্ত। প্রথমে তিনি ১৯৯১ সালে উত্তর প্রদেশ বিধানসভায় বিধায়ক হিসাবে নির্বাচিত হন। তিনি উত্তর প্রদেশ সরকারের একাধিক মন্ত্রকের দায়িত্ব সামলেছেন। ২০১৬’র জুলাই থেকে ২০১৭’র সেপ্টেম্বর পর্যন্ত ডঃ পান্ডে মানবসম্পদ উন্নয়ন মন্ত্রকের প্রতিমন্ত্রী ছিলেন।
এই দপ্তরেরই প্রতিমন্ত্রী শ্রী আর কে সিং এবারে বিহারের আ্রা লোকসভা আসন থেকে নির্বাচিত হয়েছেন। ২০১৪ সালে তিনি ঐ একই কেন্দ্র থেকে নির্বাচিত হয়েছিলেন। তিনি বিদ্যুৎ এবং পুনর্নবীকরণ শক্তি মন্ত্রকের স্বাধীন দায়িত্বপ্রাপ্ত প্রতিমন্ত্রী হিসাবে ২০১৭’র সেপ্টেম্বর মাস পর্যন্ত দায়িত্ব সামলেছিলেন। পরবর্তী সময়ে তিনি আবার ঐ একই দপ্তরের দায়িত্ব নেন। শ্রী আর কে সিং আইএএস আধিকারিক হিসাবে চার দশক ধরে সুনামের সঙ্গে কাজ করেছেন। প্রতিরক্ষা উৎপাদন দপ্তর এবং স্বরাষ্ট্র মন্ত্রকের সচিব হিসাবেও কাজ করেছেন তিনি।
(Visitor Counter : 95
কেন্দ্রীয়মন্ত্রিসভা
নতুন দিল্লিতে ফিজি হাই কমিশনকে দেওয়া জায়গার জন্য বাণিজ্যিক মাশুল ছাড় দেওয়ার বিষয়টি কেন্দ্রীয় মন্ত্রিসভার অনুমোদন পেল
নয়াদিল্লি, ০৪ জুলাই, ২০১৮
নতুন দিল্লীর চাণক্যপুরি ডিপ্লোমেটিক এলাকায় প্লট নম্বর ৩১-বি-তে ফিজি হাই কমিশনকে ২ হাজার ৮০০ বর্গমিটার জায়গার জন্য বাণিজ্যিক মাশুল ছাড় দেওয়ার বিষয়টি কেন্দ্রীয় মন্ত্রিসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে এই সিদ্ধান্ত হয়। এই একই নীতি ফিজির সুভাতে অবস্হিত ভারতীয় হাই কমিশনের জায়গার ক্ষেত্রেও প্রযোজ্য হয়েছিল।
উল্লেখ করা যেতে পারে, ২০১৫-র আগস্টে ফিজির সুভাতে সেদেশের সরকার ভারতীয় হাই কমিশনকে বার্ষিক ১০০ মার্কিন ডলার ভাড়ার বিনিময়ে ৬ হাজার ৬৯৫ বর্গমিটার জায়গা ৯৯ বছরের লিজ হিসেবে প্রদান করেছিল।
CG/BD/NS/…
(Visitor Counter : 35
প্রধানমন্ত্রীরদপ্তর
প্রাক্তন সাংসদ ও সাংবাদিক চন্দন মিত্রের প্রয়াণে প্রধানমন্ত্রীর শোক প্রকাশ
নয়াদিল্লি, ০২ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী রাজ্যসভার প্রাক্তন সাংসদ ও সাংবাদিক চন্দন মিত্রের প্রয়াণে গভীর শোক প্রকাশ করেছেন। প্রধানমন্ত্রী বলেছেন, তাঁর বুদ্ধিমত্তা এবং অন্তর্দৃষ্টির জন্য চিরস্মরণীয় হয়ে থাকবেন।
এক ট্যুইটে প্রধানমন্ত্রী বলেছেন, “চন্দন মিত্র তাঁর বুদ্ধিমত্তা ও অন্তর্দৃষ্টির জন্য চিরস্মরণীয় হয়ে থাকবেন। তিনি রাজনীতির পাশাপাশি, সংবাদ মাধ্যমে জগতে নিজের এক স্বতন্ত্র পরিচয় তৈরি করেছিলেন। তাঁর মৃত্যুতে আমি ব্যথিত। তাঁর পরিবার ও অনুরাগীদের প্রতি সমবেদনা। ওম শান্তি”!
CG/SS/SB
(
সড়কপরিবহণওমহাসড়কমন্ত্রক
গিরিধর আরমানে সড়ক পরিবহণ ও মহাসড়ক মন্ত্রকের সচিবের দায়িত্ব গ্রহণ করলেন
নতুনদিল্লি, ১ এপ্রিল, ২০২০
শ্রী গিরিধর আরমানে শুক্রবার সড়ক পরিবহণ ও মহাসড়ক মন্ত্রকের সচিবের দায়িত্ব গ্রহণ করলেন। মন্ত্রকের কাজকর্ম নিয়ে তিনি পদস্থ আধিকারিকদের সঙ্গে বৈঠক করেন। কোভিড-১৯ মহামারীর প্রেক্ষিতে উদ্ভূত পরিস্থিতি নিয়ে আলোচনার সময় তিনি বলেন, পরিবহণ ও মহাসড়ক ক্ষেত্র হল ভারতীয় অর্থনীতির মেরুদন্ড।
শ্রী আরমানে এর আগে কেন্দ্রীয় মন্ত্রীসভার সচিবালয়ের অতিরিক্ত সচিব ছিলেন। তিনি ২০১২-১৪ সালে পেট্রোলিয়াম ও প্রাকৃতিক গ্যাস মন্ত্রকের যুগ্ম সচিবের দায়িত্ব সামলেছেন।
১৯৮৮ সালের আইএএস ব্যাচের অন্ধ্রপ্রদেশ ক্যাডারের এই আধিকারিক অন্ধ্রপ্রদেশ সরকারের বিভিন্ন গুরুত্বপূর্ণ পদে ছিলেন।
(CG/CB
পরিসংখ্যানএবংকর্মসূচিরূপায়ণমন্ত্রক
পরিসংখ্যান দিবস’ উদযাপিত ২৯ জুন, ২০২৩
বিষয়: সুস্থায়ী উন্নয়নের লক্ষ্য নিয়ন্ত্রণে জাতীয় সূচক পরিকাঠামোর সঙ্গে রাজ্য সূচক পরিকাঠামোর সমতা বিন্যাস
নয়াদিল্লি, ২৯ জুন, ২০২৩
পরিসংখ্যান এবং অর্থনৈতিক পরিকল্পনার ক্ষেত্রে প্রয়াত অধ্যাপক প্রশান্ত চন্দ্র মহালনবিশ-এর গুরুত্বপূর্ণ অবদানকে স্মরণ করতে কেন্দ্রীয় সরকার ২০০৭ সাল থেকে প্রতি বছর ২৯ জুন তাঁর জন্মদিনকে পরিসংখ্যান দিন হিসেবে উদযাপন করে থাকে
এ বছর পরিসংখ্যান দিবসে মূল অনুষ্ঠানের আয়োজন করা হয় নতুন দিল্লির লোধি রোডে স্কোপ কমপ্লেক্সের স্কোপ কনভেনশন সেন্টারে। প্রধান অতিথি হিসেবে উপস্থিত ছিলেন পরিসংখ্যান এবং পরিকল্পনা রূপায়ণ মন্ত্রকের স্বাধীন দায়িত্বপ্রাপ্ত এবং পরিকল্পনা ও কর্পোরেট বিষয়ক মন্ত্রকের প্রতিমন্ত্রী শ্রী রাও ইন্দ্রজিৎ সিং। তিনি অনুষ্ঠানের উদ্বোধন করেন এবং ভাষণ দেন। ভারতের জাতীয় পরিসংখ্যান আয়োগের চেয়ারম্যান অধ্যাপক রাজীব লক্ষ্মণ কারান্ডিকর এবং ভারতের মুখ্য পরিসংখ্যানবিদ ডঃ জি পি সামন্ত অনুষ্ঠানে ভাষণ দেন। দপ্তরের বরিষ্ঠ কর্তা এবং এইসব মন্ত্রক ও দপ্তর, রাজ্য এবং কেন্দ্রশাসিত অঞ্চলের প্রতিনিধিরা অনুষ্ঠানে উপস্থিত ছিলেন। রাষ্ট্রসংঘ প্রতিষ্ঠান সমূহের প্রতিনিধিরাও এতে যোগ দেন। মন্ত্রকের সোস্যাল মিডিয়া হ্যান্ডেলের মাধ্যমে অনুষ্ঠানটি সরাসরি সম্প্রচার করা হয়।
‘২০২৩-এর বসে লেখো নিবন্ধ প্রতিযোগিতা’য় জয়ীদের অনুষ্ঠানে সম্বর্ধনা জানানো হয়।
এমওএসপিআই-এ উপ মহানির্দেশক আশুতোষ ওঝা ২০২৩-এর পরিসংখ্যান দিবসের আলোচ্য বিষয়ের ওপর একটি সংক্ষিপ্ত উপস্থাপনা প্রদর্শন করেন। রাষ্ট্রসংঘে ভারতের রেসিডেন্ট কোঅর্ডিনেটর শ্রী শম্বি শার্প, নীতি আয়োগের বরিষ্ঠ পরামর্শদাতা ডঃ যোগেশ সুরি এবং নীতি আয়োগের অধিকর্তা শ্রী রাজেশ গুপ্ত পরিসংখ্যান দিবসের আলোচ্য বিষয়ের ওপর বক্তব্য রাখেন।
সুস্থায়ী উন্নয়নের লক্ষ্যসমূহ- জাতীয় সূচক পরিকাঠামো, অগ্রগতি রিপোর্ট ২০২৩ অনুষ্ঠানে প্রকাশ করা হয়। এই রিপোর্টের সঙ্গে সুস্থায়ী উন্নয়নের লক্ষ্যসমূহ- জাতীয় সূচক পরিকাঠামো ২০২৩-এর ওপর ঐতিহাসিক তথ্যাবলী এবং সুস্থায়ী উন্নয়নের লক্ষ্যসমূহ- জাতীয় সূচক পরিকাঠামো ২০২৩ প্রকাশ করা হয়। এই রিপোর্টে এক্সেল ফাইলে এমওএসপিআই-এর ওয়েবসাইট থেকে সুনির্দিষ্ট লক্ষ্যভিত্তিক ডেটা ডাউনলোড করার সংস্থান রয়েছে।
CG/AB/NS
(Visitor Counter : 69
প্রধানমন্ত্রীরদপ্তর
প্রধানমন্ত্রী নরেন্দ্র মোদীর সঙ্গে ইউরোপীয়ান কাউন্সিল এবং ইউরোপীয়ান কমিশনের প্রেসিডেন্টের বৈঠক
নতুনদিল্লি ১০ সেপ্টেম্বর
নতুন দিল্লিতে জি-২০ শিখর সম্মেলনের ফাঁকে ১০ সেপ্টেম্বর প্রধানমন্ত্রী নরেন্দ্র মোদী ইউরোপীয়ান কাউন্সিলের প্রেসিডেন্ট চার্লস মিশেল এবং ইউরোপীয়ান কমিশনের প্রেসিডেন্ট উরসুলা ফন দেয়ের লেয়েন-এর সঙ্গে বৈঠক করেন।
দুই অতিথিই জি-২০ সভাপতিত্বে ভারতের সাফল্যের জন্য প্রধানমন্ত্রীকে অভিনন্দন জানান।
তাঁদের আলোচনায় উঠে আসে পরবর্তী ভারত-ইউরোপীয়ান ইউনিয়ন শিখর সম্মেলন, মুক্ত বাণিজ্য চুক্তি নিয়ে চলতি আলোচনা, জলবায়ু পরিবর্তন এবং পরিবেশ সহায়ক জীবনশৈলী অর্থাৎ LiFE, ডিজিটাল প্রযুক্তি এবং বাণিজ্য ও প্রযুক্তি পর্ষদ সহ ভারত-ইউরোপীয়ান ইউনিয়ন কৌশলগত অংশীদারিত্বের বিভিন্ন দিক।
২০২৩-এর ৯ সেপ্টেম্বরে ঘোষিত ভারত-মধ্যপ্রাচ্য-ইউরোপ অর্থনৈতিক করিডর নিয়েও তাঁরা আলোচনা করেন। প্রকল্পটির দ্রুত রূপায়নে জোর দেন তাঁরা। এই করিডর ঘিরে সৌরপ্রকল্প গড়ে তোলার সম্ভাবনার কথাও উল্লেখ করেন প্রধানমন্ত্রী।
(AC/AC/CS…
প্রধানমন্ত্রীরদপ্তর
উত্তরপ্রদেশের কুশিনগরে দুর্ঘটনায় প্রাণহানিতে প্রধানমন্ত্রীর শোকপ্রকাশ
নতুন দিল্লি, ১৭ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী উত্তরপ্রদেশের কুশিনগরে দুর্ঘটনায় প্রাণহানির জন্য গভীর শোকপ্রকাশ করেছেন। স্থানীয় প্রশাসন সম্ভাব্য সবরকমের সহায়তা করছে বলে জানিয়েছেন প্রধানমন্ত্রী।
এক ট্যুইট বার্তায় প্রধানমন্ত্রী বলেন;
“উত্তরপ্রদেশের কুশিনগরের দুর্ঘটনা হৃদয়বিদারক। যারা এতে প্রাণ হারিয়েছেন, তাদের পরিবারের প্রতি আমি গভীর সমবেদনা জানাই। সেই সঙ্গে আমি আহতদের দ্রুত আরোগ্য কামনা করছি। স্থানীয় প্রশাসন সম্ভাব্য সব ধরণের সহায়তা করছে।”
CG/SD/SKD/
(
ক্ষুদ্র, অতিক্ষুদ্রওমাঝারিশিল্পমন্ত্রক
শ্রী নীতিন গড়করি তাঁকে উদ্ধৃত করে কৃষকদের ন্যূনতম সহায়ক মূল্য হ্রাসের বিষয়ে প্রকাশিত প্রতিবেদনকে সম্পূর্ণভাবে অস্বীকার করেছেন
নয়াদিল্লী, ১৩ জুন, ২০২০
কেন্দ্রীয় সড়ক পরিবহন ও মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি জানিয়েছেন কৃষকদের ন্যূনতম সহায়ক মূল্য হ্রাসের সম্ভাবনা রয়েছে বলে গণমাধ্যমের একটি অংশ তাঁকে উদ্ধৃত করে যে প্রতিবেদন প্রকাশ করেছে তা সম্পূর্ণ ভিত্তিহীন। এই প্রতিবেদনকে তিনি অস্বীকার করেছেন। তিনি এই ধরণের প্রতিবেদনকে কেবল মিথ্যাই নয়, কুরুচিকর বলেও অভিহিত করেছেন। এই বিষয়ে একটি বিবৃতি দিয়ে শ্রী গড়করি জানিয়েছেন, তিনি সর্বদা ধান/চাল, গম, আখ ফসলের বিকল্প চাষের মাধ্যমে কৃষকদের আয় বাড়ানোর বিভিন্ন উপায় এবং অনুসন্ধানের স্বপক্ষে রাত দিয়েছেন। কেন্দ্রীয় মন্ত্রী আরও বলেছেন, যখন কৃষকদের ন্যূনতম সহায়ক মূল্য বৃদ্ধির কথা ঘোষণা করা হচ্ছিল, তখন তিনি নিজে সেখানে উপস্থিত ছিলেন। তাই কৃষকদের ন্যূনতম সহায়ক মূল্য হ্রাসের পক্ষে তাঁর দাঁড়ানোর কোনো প্রশ্নই আসেনা।
তিনি জানিয়েছেন, কৃষকদের আয় বৃদ্ধির বিষয়টি ভারত সরকার সর্বদা অগ্রাধিকার দিয়েছে। এরই ফলস্বরূপ ন্যূনতম সহায়ক মূল্য বৃদ্ধি করা হয়েছে। কৃষকরা যাতে ফসলের আরও ভালো দাম পান তারজন্য ফসলের ধরণের পরিবর্তনগুলি অন্বেষণের প্রয়োজনীয়তার ওপর জোর দিয়েছেন তিনি। কেন্দ্রীয় মন্ত্রী উদাহরণ স্বরূপ ভোজ্য তেলের বীজ ক্ষেত্রের উৎপাদন বৃদ্ধির উজ্জ্বল সম্ভাবনার কথা তুলে ধরেন । তিনি জানিয়েছেন, ভারত এ পর্যন্ত ভোজ্য তেলের বীজ আমদানিতে ৯০ হাজার কোটি টাকা ব্যয় করেছে। একইভাবে চাল, ধান, গম,ভূট্টা থেকে ইথানল উৎপাদন হলে কৃষকদের আয়ের ক্ষেত্রে যেমন সাহায্য করবে, তেমনি আমদানি খরচ সাশ্রয়ে সহায়তা করবে। এছাড়াও এই জৈব জ্বালানী আরও বেশি পরিবেশ বান্ধব বলেও শ্রী গড়করি জানিয়েছেন।
(CG/SS/NS
নতুনওপুনর্নবীকরণযোগ্যজ্বালানিমন্ত্রক
অচিরাচরিত শক্তি মন্ত্রকের আধিকারিক এবং কর্মীরা ই-অফিসের সুবিধা ব্যবহার করে ঘরে থেকেই কাজ করছেন।
শ্রী আর কে সিং ভিডিও কনফারেন্সের সাহায্যে বৈঠকের মাধ্যমে কাজের পর্যালোচনা করেন।
এনটিপিসি এবং এস ই সি আই যৌথভাবে দুটি অচিরাচরিত শক্তি পার্ক তৈরীর জন্য রাজস্থান সরকারের সঙ্গে সমঝোতা চুক্তি স্বাক্ষর করবে
রাজস্থানের মাধেরা শহরকে সৌর শক্তি চালিত এলাকা হিসেবে গড়ে তোলার প্রকল্প।
নতুনদিল্লি, ২৭ মার্চ, ২০২০
অচিরাচরিত শক্তি মন্ত্রক ই অফিসের মাধ্যমে ঘরে থেকেই কাজ করছে । ফাইলের স্থানান্তর এবং অনলাইনে নির্দেশ ছাড়াও ভিডিও কনফারেন্সে বৈঠকের মাধ্যমে কাজের পর্যালোচনা করা হয়েছে। গতকাল অচিরাচরিত শক্তি মন্ত্রকের মন্ত্রী আর কে সিং দপ্তরের সমস্ত অফিসারদের সঙ্গে বৈঠক করে পরিস্থিতির পর্যালোচনা করেন। এর প্রেক্ষিতে আজ ঠিক হয় যে অচিরাচরিত শক্তি মন্ত্রক এই অচিরাচরিত শক্তি  সংগ্রহ এবং জমানোর জন্য একই ধরনের নীতি নির্ধারণ করবে। যাতে এই ক্ষেত্রে বিনিয়োগ বৃদ্ধি পায় এবং বিনিয়োগকারীরা নিজেদের পরিকল্পনা মাফিক নতুন বিনিয়োগের দিশা পেতে পারেন।
এই বৈঠকে আরও সিদ্ধান্ত হয় যে এস ই সি আই এবং এনটিপিসিকে রাজস্থানে দুটি ৫০০০ মেগাওয়াটের অচিরাচরিত শক্তি পার্কের জন্য রাজস্থান সরকারের সঙ্গে অবিলম্বে সমঝোতা চুক্তি সই করতে হবে। এই প্রকল্প অনুযায়ী রাজস্থানের জয়শলমীরে ২৫০০ মেগাওয়াটের অত্যাধুনিক অচিরাচরিত শক্তি পার্কের প্রথম অবস্থার কাজের প্রস্তাব দেওয়া হয়েছে। এছাড়াও একই ধরনের ২৫০০ মেগাওয়াটের পার্ক তৈরি করা হবে গুজরাটের খাবাদে।
অচিরাচরিত শক্তি মন্ত্রক গুজরাটের মাদেরাকে সম্পূর্ণ সৌরশক্তিচালিত শহর হিসাবে গড়ে তুলতে নির্দেশিকা জারি করেছে। প্রধানমন্ত্রী নরেন্দ্র মোদির স্বপ্নকে বাস্তবায়িত করতে ভারত সরকার গুজরাটের মেহুসেনা জেলায় সূর্য মন্দির শহর মধেরাকে সম্পূর্ণ সৌরশক্তিচালিত শহর হিসাবে গড়ে তুলতে এই নতুন প্রকল্প চালু করেছে। এই প্রকল্প অনুযায়ী মদেরাতে ৬৫ কোটি টাকা বিনিয়োগে ৬ মেগাওয়াটের সৌর শক্তি উৎপাদন কেন্দ্র, ১৫ মেগাওয়াটের শক্তি সংরক্ষণ কেন্দ্র, ছাদে সৌর প্যানেল যুক্ত ব্যবস্থা, স্মার্ট মিটার এবং সৌর বিদ্যুৎ চার্জিং কেন্দ্র ইত্যাদি তৈরি করা হবে । এই মোট বিনিয়োগের ৫০%  টাকা দেবে কেন্দ্রীয় অচিরাচরিত শক্তি মন্ত্রক এবং বাকি ৫০% টাকা গুজরাট সরকারকে দিতে হবে।
এই প্রকল্প সফল হলে গুজরাটের মদেরাতে সৌর শক্তির মাধ্যমে স্থানীয় লোকেদের কৃষি এবং বাড়ির বিদ্যুতের চাহিদা পূরণ করা সম্ভব হবে।
সরকার সৌরশক্তি কেন্দ্র তৈরি করতে গুজরাট পাওয়ার কর্পোরেশন লিমিটেডের মাধ্যমে টেন্ডার প্রক্রিয়া শুরু করেছে যার লক্ষ্য ডিসেম্বর ২০২০’র মধ্যে প্রকল্পের কাজ শেষ করা। এই প্রকল্প বাস্তবায়নের দায়িত্ব দেওয়া হয়েছে গুজরাট পাওয়ার কর্পোরেশন লিমিটেডকে।
CG/SC
(Visitor Counter : 610
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৪ কোটি ৬০লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ১.৪৯ কোটির বেশি টিকার ডোজ রয়েছে
নতুনদিল্লী, ৭ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে। রাজ্য ও কেন্দ্রশাসিত অঞ্চলগুলি চাইলে নিজেরাও কোভিড টিকা সংগ্রহ করতে পারে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৪,৬০,৮০,৯০০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এরমধ্যে খরচ হয়েছে ২৩,১১,৬৯,২৫১ টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,৪৯,১১,৬৪৯ টি টিকার ডোজ আছে।
(CG/CB/
স্বরাষ্ট্র মন্ত্রক
আন্তর্জাতিক যোগ দিবস উদযাপন উপলক্ষে জনগণকে শুভেচ্ছা জানিয়েছেন কেন্দ্রীয় স্বরাষ্ট্র মন্ত্রী
নয়াদিল্লি, ২১ জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ আজ আন্তর্জাতিক যোগ দিবস উদযাপন উপলক্ষে জনগণকে শুভেচ্ছা জানিয়েছেন।
এক বার্তায় শ্রী শাহ বলেছেন, “যোগচর্চা শরীরকে সুস্থ-সবল রাখার চেয়েও আরও বেশি কিছু। যোগ হ’ল এমন এক মাধ্যম, যার সাহায্যে দেহ ও মনের মধ্যে, কাজকর্ম ও চিন্তাভাবনার মধ্যে এবং মনুষ্য ও প্রকৃতির মধ্যে সামঞ্জস্য বজায় রাখা সম্ভব”।
কেন্দ্রীয় স্বরাষ্ট্র মন্ত্রী আরও বলেন, “সমগ্র মানবজাতির কাছে ভারতীয় সংস্কৃতির এক অনন্য উপহার হ’ল যোগ। সমগ্র বিশ্ব যোগকে আপন করে নিয়েছে এবং প্রধানমন্ত্রী শ্রী নরেন্দ্র মোদীর আন্তরিক প্রচেষ্টার ফলে যোগ সারা বিশ্বে স্বীকৃতি পেয়েছে”।
শ্রী শাহ যোগচর্চাকে দৈনিক জীবন-যাপনের অঙ্গ করে তোলার আহ্বান জানিয়ে তাঁর শুভেচ্ছাবার্তা শেষ করেন।
(CG/BD/SB
রেলমন্ত্রক
রাষ্ট্রপতির জীবন রক্ষা পদকে সম্মানিত আরপিএফের তিন জওয়ান
নতুনদিল্লি, ২রা সেপ্টেম্বর, ২০২০
রাষ্ট্রপতি জীবন রক্ষা পদকে রেল সুরক্ষা বাহিনী -র তিন জওয়ানকে সম্মানিত করেছেন।
১। সংবোত্তম জীবন রক্ষা পদক  – স্বর্গীয় জগবীর সিং, কনস্টেবল, উত্তর রেল
দিল্লির আদর্শ নগর আজাদপুর রেল শাখায় চারটি শিশুর মূল্যবান প্রাণ বাঁচাতে গিয়ে আরপিএফ-এ কর্মরত জগবীর সিং তাঁর প্রাণ বিসর্জন দিয়েছিলেন। নিজের জীবন বিপন্ন করে ওই শিশুগুলির প্রাণ বাঁচানোর ঘটনায় তাঁর শৌর্য প্রকাশ পেয়েছে।
২। উত্তম জীবন রক্ষা পদক- শ্রী শিবচরণ সিং কনস্টেবল, পশ্চিম রেল
২০১৯ সালের ১০ই আগস্ট , ১২৯৫৯ ট্রেনটি শ্যামখায়ালি রেল স্টেশনের কাছে রেল লাইনে জল দাড়ানোয় থেমে যায়। সেই ট্রেনে কর্তব্যরত শ্রী শিবচরন সিং দেখেন, বন্যার জলে কয়েকজন আটকে পড়েছেন। তাঁরা সাহায্যের জন্য আর্তি জানাচ্ছেন। নিজের জীবনের ঝুঁকি নিয়ে শ্রী সিং নয়টি মূল্যবান প্রাণ বাঁচিয়েছিলেন।
৩। উত্তম জীবন রক্ষা পদক- শ্রী মুকেশ কুমার মীনা, হেড কনস্টেবল, উত্তর পশ্চিম রেল
২০১৮ সালের ১৬ ই সেপ্টেম্বর ২২৪৭৮ ট্রেনে কর্তব্যরত আরপিএফের যোধপুর ডিভিশনের হেড কনস্টেবল শ্রী মুকেশ কুমার মীনা দেখেন চলন্ত ট্রেন থেকে এক মহিলা যাত্রী তাঁর দুই সন্তানকে নিয়ে পড়ে যাচ্ছেন। নিজের জীবনের ঝুঁকি নিয়ে তিনি ওই মহিলা এবং তাঁর সন্তানদের প্রাণ বাঁচিয়েছেন।
(CG/CB